Heat Waves
„Heat Waves“ (trajimasi „Issiqlik toʻlqinlari“) — Britaniyaning „Glass Animals“ rok guruhining qoʻshigʻi, 2020-yil 29-iyun kuni „Dreamland“(2020) uchinchi studiyaviy albomidagi 4-singl sifatida klip bilan birga chiqarilgan. Guruh trek uchun remiks tanlovini o‘tkazgan, unda 19 yoshli britaniyalik prodyuser Shakur Ahmad g‘olib chiqqan va uning remiksi guruh tomonidan amerikalik DJ Diplo remiksi bilan birga 2020-yil avgust oyida ommaga havola qilindi. Yana bir remiksda amerikalik Puerto-Rikolik reper Iann Diorning vokallarini tinglash mumkin. „Heat Waves“ bugungi kungacha guruhning eng muvaffaqiyatli singli boʻlib, u butun dunyo boʻylab birinchi raqamli xitga aylangan, Yevropaning bir qancha mamlakatlarida eng yaxshi beshlik xiti sifatida eʼtirof etilgan va Avstraliya, Shveytsariya hamda AQSh xit paradlarida birinchi oʻrinni egallab, Billboard Hot 100 roʻyxatida 59 haftalik rekorddan soʻng eng yuqori choʻqqiga chiqqan. „Heat Waves“ US Hot Rock &amp; Alternative Songs chartida birinchi oʻrinni egallagan. 2021-yil sentyabr oyi holatiga koʻra, qoʻshiq Spotify platformasida milliarddan ortiq eshitilgan.